Suid Afrikaanse Nuus Thread - Page 207 - Stormfront
Page 207 of 226 « First < 107 157 193 194 195 196 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 > Last »
01-20-2009, 03:03 AM #2061
Klag laat vaar teen 'mensehandelaar'
Port Elizabeth. – 'n Aanklag van mensehandel teen 'n vermeende mensehandel-sindikaatbaas, mnr. Henry Okeke (32), is gister in die Baaise landdroshof teruggetrek omdat die klaer verdwyn het.
Die polisie is nog op soek na die vrou (25) wat Okeke se beweerde bedrywighede onthul het. Die polisie het haar vroeër in 'n plek van veiligheid gesit, maar sy het verkies om Port Elizabeth te verlaat.
Volgens dir. Ronald Koll, bevelvoerder van die Humewood-polisiekantoor, is die vrou oorspronklik van Mosambiek, maar is sy laas in Johannesburg gesien. Die ondersoekbeampte, kapt. Jackie Grobler, het gister daarvandaan teruggekeer Baai toe nadat verskeie mense aan hom gesê het die vrou is terug Mosambiek toe.
Okeke is verlede jaar aangekeer by sy woonstel in Sentraal nadat hy 'n maand lank deur die polisie gemonitor is. Die klaer het die polisie op sy spoor gesit nadat sy vir haar kliënt gesê het sy word gedwing om prostitusie te beoefen.
"Ons sal hom weer aankla sodra ons die vrou opgespoor het."
Die polisie betrek Okeke by sowat tien gevalle waar jong meisies glo tot prostitusie gedwing is.
Van dié sake strek so ver as Johannesburg, Queenstown, Oos-Londen en Port Alfred. Vier prostitute tussen 17 en 20 jaar is reeds deur die polisie uit 'n beweerde dwelm-en-prostitusienes in Sentraal gered.
01-20-2009, 03:05 AM #2062
Hof hoor Clifford gaan na waarsêer toe geld begin wegraak
Port Elizabeth. - Die veroordeelde bedrieër Maureen Clifford het gister vir die eerste keer self in die getuiebank verskyn sedert haar saak in 2004 in die hooggeregshof hier begin het.
Clifford (65) is in Oktober 2008 saam met haar dogter, Daleen Conway (34), haar suster Thelma van Rooyen (61) en twee voormalige Absa-werknemers, Niel Terblanche (46) en Gerhardt Visagie (45) skuldig bevind aan bedrog van nagenoeg R152 miljoen.
Sy het ter versagting van vonnis getuig dat "sy nie alleen aanspreeklik gehou kan word vir die bankrotskap van die Usapho Trust nie."
Geklee in wit, het Clifford getuig dat sy nooit 'n rekenaarstelsel gehad het waarop sy rekord gehou het nie, maar wél 'n dagboekstelsel. Toe sy agterkom iemand steel geld uit die trust het sy haar tot 'n fortuinverteller gewend.
"Ek het 'n waarsêer gekry om uit te vind wie my geld steel. Sy het my toe na die steler gelei. Dit was 'n Hoërskool Grey-leerder wat die geld in sy Bybel wegsteek." Clifford het nie meer besonderhede oor dié vermeende dief verstrek nie, maar wel getuig dat sy hom opgespoor het. Hierna het sy na haar suster gewys en gesê dat dié 'n dobbelprobleem het.
"Sy het geld uit die trust geneem om te dobbel, regdeur die nag. Sy't ons een keer 02:00 in die oggend kom wakker maak op saam te dobbel," het sy getuig.
Regter Frank Kroon wou hierop by haar regsverteenwoordiger, mnr. Terry Price, weet wat die doel van dié getuienis is. "Moet ek nou 'n bevinding maak oor wie die geld nou besit?" wou hy weet. Price het aan Clifford verduidelik dat sy ter versagting moet getuig. Clifford het egter verder uitgebrei oor onder meer Terblanche en Visagie. "Niel Terblanche is die naaste aan 'n dominee en hy en Visagie is onskuldig," het die hof gehoor.
Op die vraag of sy weet waar die geld is, het sy gesê "daar is niks geld weggesteek nie. Al die geld is gesteel, want die stelers het geweet ek is mal". Dié stelling het mense in die galery laat giggel. "Ek kry die mense wat geld verloor het baie jammer," het sy voor die afsluiting van haar getuienis gesê. Die saak duur vandag voort.
01-21-2009, 01:49 AM #2063
Poppe lê soos lyke ná rowers toeslaan
Winkelpoppe het gister soos lyke in 'n eksklusiewe klerewinkel vir mans in die Irene Village Mall in Centurion gelê nadat 15 gewapende rowers daar toegeslaan het.
Dit is die tweede keer in ?minder as drie maande dat rowers Fabiani-mansuitrusters teiken.
Dir. André Wiese, stasiebevelvoerder van die Lyttelton-polisiekantoor, het gesê die polisie ondersoek die moontlikheid dat dieselfde groep vir gisteroggend se rooftog én een in Oktober verlede jaar verantwoordelik was.
Dié winkelsentrum is ook in November 2007, kort nadat dit oopgemaak het, beroof, maar Fabiani is toe gespaar.
Volgens Wiese het die rowers gisteroggend omstreeks 04:40 by die winkelsentrum ingekom en Fabiani en Red Square, wat parfuum en kosmetiese middels verkoop, beroof.
Die rowers het twee vensters van Fabiani en die deur van Red Square gebreek om in te kom.
Wiese het gesê die rowers het hul buit binne minute bymekaargemaak voordat hulle in drie voertuie gevlug het.
'n Voertuig van die veiligheidsmaatskappy Monitor Net het toevallig op die toneel aangekom toe die rowers op pad uit was.
Volgens Wiese het die rowers 'n waarskuwingskoot afgevuur. Niemand is getref nie.
Dit is nog nie bekend met hoeveel klere, parfuum en ander buit die rowers weggekom het nie.
Wiese het gesê dié winkelsentrum is 'n sagte teiken omdat dit so naby die R21-hoofweg is en die rowers maklik met die hoofweg kan vlug.
Lede van die Lyttelton-polisiekantoor het die afgelope twee dae vyf verdagtes weens ses huisrooftogte in die Pierre van Ryneveld-polisiëringsektor vasgetrek.
Dié sektor sluit Irene en Cornwall Hill in.
Volgens Wiese is die polisie op die spoor van nóg 'n bende wat die laaste week amok in dié gebied gemaak het.
01-28-2009, 05:28 PM #2064
Na afloop van 'n vergadering van die Boerevolk Vryheidstigting, (B.V.S.) op Saterdag 24 Januarie 2009 te Pretoria - Suid Afrika, is voorstelle aan die Boerevolk Verteenwoordigende Raad (B.V.R.), vir evaluering deur gegee.
Sulke voorstelle gemaak deur die K.O.B. (Komitee van Openbare Betrekkinge) is in samewerking met die I.S.O. (nie uitvoerende Instituut vir Samewerking en Ontwikkeling - dienend in raadgewende hoedanigheid), bespreek, geformuleer, en deur die BVR aanvaar as rigtingwyser om die Boerevolk na selfstandigheid te lei.
Sulke aanwysers sal geskoei wees op Artikel 200 van 1993 Hoofstuk 10 en 11 wat handel oor Traditionele Leiers en Owerhede (Projek TLO) www.ffc.co.za
TLO-1 (Boerevolk Ontwikeling fase een)
1. Dat daar in die onmiddellike toekoms, voorsiening gemaak word vir die ontwikkeling van strategiese ekonomiese groeipunte ter beplanning van die toekoms vir huidige, sowel as toekomstige geslagte van die Boerevolk. Hierdie groeipunte sal uniek van aard wees en die basis daarvan soos reeds gereflekteer binne die geloof en opvoedingspektrum van die Boerevolk, sal voordurend as model voorgehou word.
Daar is reeds gekyk na die Orania model en kundiges is tans besig om na die Israeliese modelle, nl. Kibbutz maar veral na die Moshav, waar privaat-besit ter sprake is, te kyk. Hierdie modelle is aanpasbaar vir die behoeftes van die Boerevolk. Daar is reeds 'n stuk grond wat uitstekend geleë is, met voldoende ontwikkelingsmoontlikhede deur die Boerevolk sakegemeenskap geïdentifiseer. Na die afhandeling van die nodige haalbaarheidstudies van bognoemde modelle sal dit aan die Boerevolk beskikbaar gestel word, om op voorgestelde wyse te ontwikkel. Die plan is om 'n bloudruk te skryf wat as basis kan dien om soortgelyke modelle landswyd op strategies lewensvatbare terreine te vestig. Hierdie modelle stel in die vooruitsig om die Boerevolk geografies te akkommodeer.
2. Om gestalte te gee aan projek TLO-1 soos aanbeveel deur die BVR word aanvaar dat 'n struktuur van 40 Sekretariate tot stand sal moet kom. Binne so 'n raamwerk sal ingeskrewe kundiges van die Boerevolk - soveel as 400 in totaal, beraadslaag oor aktuele sake binne Volksverband. Daar sal mettertyd ook Direkteure vir hierdie Sekretariate aangewys word (op grond van elkeen se meriete) wat as woordvoerder en verteenwoordiger binne die spesifieke Sekretariaat kan optree soos vervat in Hoofstuk 11/183 – 2a. Die liggaam sal as die Boere Vryheidsraad bekend staan.
3. Persverklarings sal van tyd tot tyd vrygestel word en gesprekke sal met ander instansies en groeperinge geïnisieer word. Hierdie vorm uiteindelik die basis vir 'n kundige leierskorps binne 'n eie Volksbestel. Die huidige en tans die grootste Afrikaanssprekende webwerf ter wêreld, die Plaaswerf, sal met geringe wysigings, as kommunikasiemedium gebruik word. Die erkende tradisie van traditionele Boere volksleiers is hier ter sake.
4. Internasionale befondsing word in die vooruitsig gestel. Die K.O.B. is reeds vir 'n geruime tyd besig om strukture in plek te kry, om hierdie fondse op te neem en aan te wend.
5.Hierdie persverklaring is ook ter insae op www.boerevryheid.co.za
01-29-2009, 02:41 AM #2065
Nuwe Groot Trek op pad
Bloemfontein. – 'n Nuwe Groot Trek is besig om bymekaar te kom met Suid-Afrikaanse boere wat vuur en vlam is om op uitnodiging in die Demokratiese Republiek van die Kongo (DRK) te gaan boer.
Boere uit die Vrystaat en die Noord-Kaap maak reeds die grootste deel uit van die sowat 450 belangstellendes wat Agri SA dié week genader het oor die DRK se aanbod om hulle in dié land te vestig. Onder hulle is daar ook 12 vroulike boere "wat niks oor hul mans sê nie".
Dr. Theo de Jager, adjunk-president van Agri SA wat as koördineerder vir die projek optree, sê sowat 30 buitelanders stel belang, onder meer uit die VSA.
Dit is veral Afrikaners wat daar boer en na Afrika wil terugkeer, maar nie na Suid-Afrika nie.
"Ek is totaal oorstelp oor die reaksie," het hy aan Beeld gesê oor die hoeveelheid mense wat gereageer het op 'n berig in Rapport oor die DRK se soeke. De Jager – wat self nie belangstel om in die DRK te gaan boer nie – sê hy het ook 'n brief van die Suid-Afrikaanse ambassadeur in die land gekry wat gereed staan om visums vir die afgevaardigdes uit te reik wat die land wil besoek, waarskynlik nog in Februarie.
Die ambassadeur wil die groep vergesel.
"Die meeste ouens sê hulle voel bedruk oor die politieke klimaat rakende die landbou in Suid-Afrika, veral oor grondeise en onteieningsdreigemente. 90% van hulle het tussen 15 en 35 jaar boerdery-ondervinding. Daar is ook landbou-ondernemings wat belangstel."
Die DRK is op soek na Suid-Afrikaners wat vir die land kos kan produseer. Hulle voer die meeste kos ten duurste van Frankryk en elders in en is beïndruk met die goedkoop kos wat Suid-Afrikaners produseer.
Die DRK stel nie belang in Chinese en Indiërs nie nadat hulle bloutjies geloop het.
Om te boer in die DRK gaan egter nie maklik wees nie. Die meeste gebiede is slegs per vliegtuig toeganklik. Daar is geen mense in die gebiede nie en die reënval in die gebiede is 1 500 mm per jaar. Hulle wil veral bees-, bok-, mielie-, soja- en subtropiese-vrugteboere lok. Ook koffie en tee moet verbou word.
De Jager sê dat veral boere uit mielieproduserende gebiede soos die Vrystaat en Noord-Kaap belangstel, moontlik oor die lae winsmarges hier. Daar is weer min belangstelling uit die subtropiese gebiede.
"Daar heers tans 'n hewige debat in Agri SA hieroor. Die gevoel is dat ons nie ons boere moet uitvoer nie."
02-11-2009, 03:13 AM #2066
Ontslaan amptenaar wat wit boere beskuldig
Die amptenaar wat sommige wit boere beskuldig het dat hulle teen hervorming is, moet ontslaan word, het Vrystaat Landbou (VL) geëis.
Die VL het die hoofgrondeise-kommissaris gevra om mnr. Eddie Nkomazana, kommunikasiebestuurder van die departement van grondsake in die Vrystaat, uit sy pos te verwyder.
Nkomazana het in 'n brief aan die media aangevoer die land kan nie langer gyselaar gehou word deur 'n klompie wit boere wat weier om te hervorm nie. Hulle is die grootste rede vir grondhervormingsprojekte wat nie op dreef kom nie.
Die VL sê hy betreur die soort politieke retoriek wat telkens voor verkiesings met duidelike rassistiese ondertone opgedis word.
Die teendeel is eerder waar, naamlik dat die land nie meer gyselaar gehou kan word deur disfunksionele amptenare in staatsdepartemente nie.
Die ironie is dat die massas vir wie die stories opgedis word, dit net eenvoudig nie meer glo nie.
In 'n gesprek tussen die VL en die National African Farmers Union (Nafu) in die Vrystaat is die soort aantygings deurgetrap.
Aantygings en persepsies wat doelbewus deur politici en sekere staatsamptenare gewek word dat wit kommersiële landbouers teen grondhervorming is, is bespreek.
Nafu se versoek was: "As julle na die regering gaan, neem ons saam, want dit is baie duidelik dat vir julle een storie vertel word en vir ons 'n ander," sê die VL.
Mnr. Louw Steytler, president van die VL, sê hy wil mense verseker die skuld lê definitief nie by die "wit kommersiële landbouers nie".
"Daar is net te veel bewyse wat die teendeel uitlig."
Die VL word oorval met oproepe en voorbeelde van kommersiële landbouers en organisasies wat bereid was en is om by grondhervorming betrokke te raak. Hulle het hulle egter vasgeloop teen die rompslomp en wanadministrasie van amptenare soos Nkomazana.
Nkomazana se afdeling, die restitusiekommissie vir die herstel van grondregte waarvan hy kommunikasie-beampte is, neem gemiddeld 46 maande om 'n eis af te handel en etlike duisende eise is nog nie eens in die Staatskoerant aangekondig nie.
Die kommissie bly uiters ontoeganklik vir grondeienaars.
Pogings om met die hoofgrondeise-kommissaris daaroor te praat, misluk al sedert 2006 omdat hy afsprake met die georganiseerde landbou nie nakom nie.
Die VL sê die kommersiële landbouers van die Vrystaat wat die VL, die bedrywe en landbou-ondernemings insluit, het legio bewyse van positiewe bydraes soos opleiding, mentorskappe en suksesverhale wat direk gekoppel kan word aan kommersiële landbouers se bydraes.
Terselfdertyd kan voorbeelde uitgelig word van mislukte grondhervormingsinisiatiewe waar die kommersiële landbou se bydraes doelbewus geïgnoreer is.
Na aanleiding van indringende en soms frustrerende gesprekke met die departement van grondsake oor die stadige grondhervormingsprojekte is konstruktiewe gesprekke die laaste tyd gevoer wat die uitlatings van Nkomazana eensydig en ongevraag maak.
02-11-2009, 03:16 AM #2067
Onwelkom, al kry hy amnestie
Mnr. Wybrand du Toit, gewese nasionale direkteur van die polisie se tegniese hulpdienste, is nie meer welkom in die polisie nie, al het hy amnestie gekry vir vier moorde wat hy gepleeg het.
So voer mnr. Nathi Mthethwa, minister van veiligheid en sekuriteit, en komm. Tim Williams, waarnemende na?sionale polisiekommissaris, aan in stukke wat gister by die konstitusionele hof ingedien is.
Du Toit was een van die polisiemanne wat in 1989 die Motherwell-bom geplant het waarin vier mense – onder wie drie polisiebeamptes "wat die ANC goedgesind was" – in die woonbuurt Motherwell buite Port Elizabeth dood is.
Du Toit is later op vier aanklagte van moord skuldig bevind 15 jaar tronkstraf opgelê. Nog later het hy amnestie van die Waarheid-en-versoeningskommissie gekry.
Nou dring hy daarop aan dat hy terugwerkend tot met sy vonnisoplegging, in Junie 1996, in sy ou pos in die polisie aangestel word.
Sowel die hooggeregshof as die appèlhof het Du Toit se argument verwerp dat die amnestie eintlik op 'n suksesvolle appèl teen sy skuldigbevinding neerkom. Amnestie bring mee dat alle verwysings in enige amptelike rekord van die skuldigbevinding en vonnis verwyder moet word. Die appèlhof het egter bevind amnestie en 'n suksesvolle appèl is hoegenaamd nie dieselfde ding nie. Die minister en kommissaris voer aan die toestaan van amnestie laat wel die skuldigbevinding en vonnis verdwyn, maar het hoegenaamd geen uitwerking op die siviele situasie wat betref die kontraktuele werkverhouding tussen Du Toit en die polisie nie.
Die hof hoor later vandeesmaand mondelinge betoog aan.
02-11-2009, 03:17 AM #2068
Boeremag: 2 beken skuld
Twee broers en lede van die Boeremag erken nou dat hulle bomme geplant het en "oorlog teen die Republiek van Suid-Afrika verklaar het".
Dr. Johan Pretorius, 'n mediese dokter, en mnr. Wilhelm Pretorius, 'n teoloog, het gister in die Pretoriase hooggeregshof dié skriftelike bekentenisse ingedien.
Die Pretorius-broers staan saam met 19 ander mans tereg op aanklagte van onder meer hoogverraad, terrorisme, sabotasie, moord, die veroorsaking van ontploffings, die onwettige besit van wapens en ammunisie en poging tot moord.
Hulle het almal vroeër skuld ontken. Die saak is reeds sedert 2003 aan die gang.
Adv. Gert van Niekerk, die broers se nuwe regsverteenwoordiger, het aan die hof gesê sy voorgangers het " 'n pad geloop wat hy nie noodwendig sou loop nie". Daarom het sy kliënte nou besluit om te bieg.
Mnr. Pretorius het in sy bekentenis gesê die Suid-Afrikaanse Boere Republiek is met 'n funksionele bestuurstelsel gedurende 2002 in die lewe geroep.
Dr. Pretorius was ook "ingehuldig deur die bevelvoerder, mnr. Tom Vorster, as lid van die Republiek se burgermag".
Albei was regstreeks of onregstreeks vir die vervaardiging van springstof verantwoordelik wat in die aanvalle gebruik is.
verskeie spoorlyne wat in 2002 in en naby Soweto opgeblaas is;
'n ontploffing by die polisie se lugvleuel by die Grand Central-lughawe noord van Johannesburg;
'n ontploffing by die M.C. Mitchellbrug in Port Edward;
die Dlamini-moskee in Soweto wat op 29 Oktober 2002 gebombardeer is; en
'n beplande aanval op 'n Boeddhiste-tempel in Bronkhorstspruit.
Mnr. Pretorius het op bevel 'n "oorlogsdagboek" gehou wat later glo gebruik sou word om erkenning by 'n internasionale tribunaal vir die "oorlog" te verkry.
Die Boerevolk Krygsgevangekomitee het 'n verklaring uitgereik waarin hulle sê die beskuldigdes het "geen kriminele daad gepleeg nie", maar dat hulle "vryheidsvegters" is wat die Boerevolk "verdedig" het.
"Dit was nie brandewyn-en-Coke-praatjies rondom 'n braaivleisvuur nie, maar professionele persone wat alles gelos het in die strewe om die Boerevolk se selfbeskikking te verwesenlik," lui die verklaring.
Adv. Louisa van der Walt, namens Vorster, het uitstel in die saak gevra aangesien haar kliënt (Vorster) verskeie kere in die bekentenisse genoem word. "Dis totaal vreemd vir hom en ek het tyd nodig om met hom te konsulteer."
Van Niekerk het aan die hof gesê die broers sal steeds getuig om die omstandighede wat aanleiding tot die gebeure gegee het, te verduidelik.
"Nou is daar nie meer omdraaikans nie.
"Hulle het hul eie Rubicons gekruis," het Van Niekerk gesê.
"Mense wat simpatie het vir die volkseie, sal sien hulle het dit nie gedoen vir eie gewin nie. Hulle het dit gedoen uit geloofsoortuiging, en dit sê baie."
02-16-2009, 01:41 AM #2069
Toe die Giba-gemeenskap 'n grondeis teen die plaas ingedien het, was die piesangboorde, trekkers en pakhuise in so 'n goeie toestand dat die regering Strydom R3,2 miljoen vir die grond aangebied het. Die piesangs het geil gegroei in dié vrugbare aarde en die drie huise op die plaas was pynlik netjies.
02-16-2009, 01:42 AM #2070
Hoenders vreet mekaar
Duisende hoenders by die St. Albans-gevangenis buite die Baai is van Donderdag af tot gister in die vroeë oggendure geslag.
Dié noodslagting volg op 'n inspeksie deur die dierebeskermingsvereniging (DBV) van Uitenhage waarin bevind is dat hulle dae laas gevoer is.
Sowat 300 hoenders het waarskynlik reeds van honger gevrek, is bevind.
Me. Mariska Herselman, 'n inspekteur van die DBV, sê in 'n verklaring sy het Donderdag die gevangenis besoek ná 'n anonieme oproep dat hoenders van honger vrek.
Wat sy gesien het, was skokkend en grusaam.
Die hoenders was so lank sonder kos dat hulle hul eie vere en vleis begin vreet het, nadat hulle reeds die skaafsels in hul hokke opgevreet het.
"Hulle het uit desperaatheid hulleself en mekaar begin vreet."
Sommige hoenders se binnegoed het uitgehang. Ander het klippe gevreet.
"Dit was duidelik dat groot getalle hoenders geslag moes word om hulle van hul lyding te verlos."
Die St. Albans-gevangenis het sy eie slagpale en die noodslagting van 7 400 hoenders is as gevolg van die DBV se bevindings begin.
Herselman het gister weer die gevangenis besoek om te bevestig dat die twee weke oue kuikens kos het. Die hoendervoer is om 15:30 afgelewer.
Volgens die areakommissaris van die St. Albans-tronk, dir. Dineo Mokgoetsi, word die bewerings dat die hoenders nie gevoer is nie, ondersoek.
Sy sê die vrektes is nie vreemd nie. "Hoendervrektes is nie uitsonderlik nie. Hoenders vrek elke dag aan siektes."
'n Bewaarder van St. Albans, wat anoniem wil bly, het gesê die hoenderslagtery het tot 03:30 Vrydagoggend geduur.
"Die hoenderhokke het ook vreeslik gestink. Die slagters het almal gesigmaskers gedra teen die walglike reuk."
Volgens Mokgoetsi is die hoenderboerdery deel van die gevangenis se landbouprojek, wat spesiaal begin is om kos aan die gevangenes te verskaf.
Me. Del Jones, bestuurder van die nasionale DBV in Johannesburg se plaasdier-eenheid, sê dit is nie die eerste keer dat probleme by St. Albans of enige ander gevangenis gevind word nie.
Sy sê die hoenders sou verlede Saterdag geslag geword het, maar dit het nie voortgegaan nie omdat 'n skok-toestel van die slagpale buite werking was. Omdat die slagting reeds beplan was, is daar nie ekstra voer bestel nie.
"Die hoenders het dus van verlede Saterdag af geen voer gekry nie.
"Dit is absoluut walglik dat die voëls aan hul lot oorgelaat is met hul ingewande wat uitpeul.
"Korrektiewe dienste moet sy noodmaatreëls oor die aankoop van voer hersien. Tans word diere net as 'n bate gesien, nie as lewende wesens nie. Raak die voer op, moet daar dus drie kwotasies vir voer gekry word voordat dit aangekoop kan word."
Jones sê klagte van dieremishandeling gaan beslis teen die bevelvoerders by St. Albans ingedien word.